[image: image30.png]



VEDLEGG I

PREPARATOMTALE

1.
LEGEMIDLETS NAVN

Eklira Genuair 322 mikrogram inhalasjonspulver

2.
KVALITATIV OG KVANTITATIV SAMMENSETNING
Hver leverte dose (dose som forlater munnstykket) inneholder 375 mikrog aklidiniumbromid tilsvarende 322 mikrog aklidinium. Dette tilsvarer en oppmålt dose på 400 mikrog aklidiniumbromid tilsvarende 343 mikrog aklidinium.

Hjelpestoffer med kjent effekt
Hver leverte dose inneholder omtrent 12 mg laktose (som monohydrat).

For fullstendig liste over hjelpestoffer, se pkt. 6.1.

3.
LEGEMIDDELFORM
Inhalasjonspulver.

Hvitt eller nesten hvitt pulver i en hvit inhalator med innebygget doseindikator og grønn doseringsknapp.

4.
KLINISKE OPPLYSNINGER
4.1
Indikasjoner
Eklira Genuair er indisert som en bronkodilatator til vedlikeholdsbehandling for å lindre symptomer hos voksne pasienter med kronisk obstruktiv lungesykdom (KOLS) (se pkt. 5.1).

4.2
Dosering og administrasjonsmåte
Dosering
Anbefalt dose er én inhalasjon med 322 mikrogram aklidinium to ganger daglig.

Dersom man glemmer å ta en dose skal neste dose tas så snart som mulig. Men hvis det er kort tid til neste dose, bør den glemte dosen hoppes over.

Eldre
Dosejusteringer er ikke nødvendig for eldre pasienter (se pkt. 5.2).

Nedsatt nyrefunksjon
Dosejusteringer er ikke nødvendig for pasienter med nedsatt nyrefunksjon (se pkt. 5.2).

Nedsatt leverfunksjon
Dosejusteringer er ikke nødvendig for pasienter med nedsatt leverfunksjon (se pkt. 5.2).

Pediatrisk populasjon
Det er ikke relevant å bruke Eklira Genuair hos barn og ungdom (under 18 år) ved indikasjonen KOLS.
Administrasjonsmåte
Til inhalasjon.

Pasienter bør informeres om hvordan de skal administrere produktet på riktig måte, da Genuair inhalatoren kan fungere ulikt sammenlignet med andre inhalatorer pasientene kan ha brukt tidligere. Det er viktig å informere pasientene om å lese nøye gjennom bruksanvisningen i pakningsvedlegget som følger med hver inhalator.
For bruksanvisning, se pkt. 6.6.
4.3
Kontraindikasjoner
Overfølsomhet overfor aklidiniumbromid eller overfor ett eller flere av hjelpestoffene listet opp i pkt. 6.1.

4.4
Advarsler og forsiktighetsregler
Paradoksal bronkospasme:

Administrasjon av Eklira Genuair kan forårsake paradoksal bronkospasme. Dersom dette skulle forekomme skal behandling med Eklira Genuair avbrytes og andre behandlinger vurderes.
Sykdomsforverring:

Aklidiniumbromid er en bronkodilatator til vedlikehold og skal ikke brukes for å lindre akutte episoder med bronkospasme, dvs. som nødbehandling. Skulle intensiteten av KOLS endre seg mens pasienten er under behandling med aklidiniumbromid, i en slik grad at pasienten mener ekstra nødbehandling er nødvendig, skal pasienten og pasientens behandlingsregime vurderes på nytt.

Kardiovaskulære effekter:

Hjertearytmier, inkludert atrieflimmer og paroksysmal takykardi ble observert etter administrering av Eklira Genuair (se pkt. 4.8). Eklira Genuair brukes derfor med forsiktighet hos pasienter med hjertearytmier, tidligere hjertearytmier eller med risikofaktorer for hjertearytmi.
I kliniske studier er erfaring hos pasienter med kardiovaskulære komorbiditeter begrenset (se pkt. 5.1). Disse tilstandene kan påvirkes av den antikolinerge virkningsmekanismen.
Antikolinerg aktivitet:

Munntørrhet, som har blitt observert ved antikolinerg behandling, kan på lang sikt være knyttet til karies.

I tråd med dets antikolinerge virkning skal aklidiniumbromid brukes med forsiktighet hos pasienter med symptomatisk prostatahyperplasi eller blærehalsobstruksjon, eller med trangvinklet glaukom (selv om det er svært usannsynlig at produktet kommer i direkte kontakt med øynene).

Hjelpestoffer:

Dette legemidlet inneholder laktose. Pasienter med sjeldne arvelige problemer med galaktoseintoleranse, total laktasemangel eller glukose-galaktose malabsorpsjon bør ikke ta dette legemidlet.

4.5
Interaksjon med andre legemidler og andre former for interaksjon
Samtidig administrering av aklidiniumbromid med andre legemidler som inneholder antikolinergika har ikke blitt studert og anbefales ikke.
Selv om ingen formelle studier på legemiddelinteraksjoner in vivo har blitt gjennomført, har inhalert aklidiniumbromid blitt brukt samtidig med andre legemidler for KOLS, inkludert sympatomimetiske bronkodilatatorer, metylxantiner og perorale og inhalerte steroider uten kliniske tegn på legemiddelinteraksjoner.

In vitro-studier har vist at aklidiniumbromid eller metabolittene av aklidiniumbromid ved terapeutisk dose ikke forventes å forårsake interaksjoner med virkestoffer som er substrater for P-glykoprotein (P‑gp) eller virkestoffer som metaboliseres av cytokrom P450 (CYP450)-enzymer og esteraser (se pkt. 5.2).

4.6
Fertilitet, graviditet og amming
Graviditet

Det er ingen data på bruk av aklidiniumbromid hos gravide kvinner.

Studier på dyr har vist fostertoksisitet bare ved doseringsnivåer som er mye høyere enn maksimal human eksponering for aklidiniumbromid (se punkt 5.3). Aklidiniumbromid skal bare brukes under graviditet dersom de forventede fordelene oppveier den potensielle risikoen.

Amming

Det er ukjent om aklidiniumbromid/metabolitter blir skilt ut i morsmelk hos mennesker. Studier på dyr har vist utskillelse av små mengder aklidiniumbromid/metabolitter i melk. En risiko for nyfødte/spedbarn kan ikke utelukkes. Det må det tas en beslutning om ammingen skal opphøre eller behandlingen med Eklira Genuair skal avsluttes / avstås fra, tatt i betraktning fordelene av amming for barnet og fordelene av behandling for moren.

Fertilitet

Studier på rotter har vist svakt redusert fertilitet bare ved doseringsnivåer som er mye høyere enn maksimal human eksponering for aklidiniumbromid (se punkt 5.3). Det anses som usannsynlig at aklidiniumbromid administrert ved anbefalt dose vil ha innvirkning på fertiliteten hos mennesker.

4.7
Påvirkning av evnen til å kjøre bil og bruke maskiner
Aklidiniumbromid kan ha en liten påvirkning på evnen til å kjøre bil og bruke maskiner. Forekomst av hodepine, svimmelhet eller tåkesyn etter administrering av aklidiniumbromid (se pkt 4.8) kan påvirke evnen til å kjøre bil eller bruke maskiner.
4.8
Bivirkninger
Oppsummering av sikkerhetsprofilen

Hyppigst rapporterte bivirkninger med Eklira Genuair var hodepine (6,6 %) og nasofaryngitt (5,5 %).
Bivirkningstabell

Frekvensene av bivirkningene som er listet opp nedenfor er basert på ubearbeidede insidensrater for bivirkninger (f.eks. hendelser knyttet til Eklira Genuair) observert med Eklira Genuair 322 mikrog (636 pasienter) i en samlet analyse av én 6-måneders og to 3-måneders randomiserte, placebokontrollerte kliniske studier eller på resultater fra studier etter markedsføring.

Andre bivirkninger ble ikke vist i en placebokontrollert studie med 1791 pasienter med moderat til svært alvorlig KOLS som ble behandlet med Eklira Genuair i opptil 36 måneder.

Frekvensen av bivirkninger er definert ved hjelp av følgende konvensjon: svært vanlige (≥ 1/10); vanlige (≥ 1/100 til <1/10); mindre vanlige (≥ 1/1000 til < 1/100); sjeldne (≥ 1/10 000 til < 1/1000); svært sjeldne (< 1/10 000) og ikke kjent (kan ikke anslås ut ifra tilgjengelige data).

	Organklassesystem
	Foretrukket term
	Frekvens

	Infeksiøse og parasittære sykdommer
	Bihulebetennelse
	Vanlige

	
	Forkjølelse
	Vanlige

	Forstyrrelser i immunsystemet
	Hypersensitivitet
	Sjeldne

	
	Angioødem
	Ikke kjent

	
	Anafylaktisk reaksjon
	Ikke kjent

	Nevrologiske sykdommer
	Hodepine
	Vanlige

	
	Svimmelhet
	Mindre vanlige

	Øyesykdommer
	Tåkesyn
	Mindre vanlige

	Hjertesykdommer
	Hjertearytmier, inkludert atrieflimmer og paroksysmal takykardi
	Mindre vanlige

	
	Takykardi
	Mindre vanlige

	
	Palpitasjoner
	Mindre vanlige

	Sykdommer i respirasjonsorganer, thorax og mediastinum
	Hoste
	Vanlige

	
	Dysfoni
	Mindre vanlige

	Gastrointestinale sykdommer
	Diaré
	Vanlige

	
	Kvalme
	Vanlige

	
	Munntørrhet
	Mindre vanlige

	
	Stomatitt
	Mindre vanlige

	Hud- og underhudssykdommer
	Utslett
	Mindre vanlige

	
	Pruritus
	Mindre vanlige

	Sykdommer i nyre og urinveier
	Urinretensjon
	Mindre vanlige


Melding av mistenkte bivirkninger

Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Annex V.
4.9
Overdosering
Store doser med aklidiniumbromid kan føre til antikolinerge tegn og symptomer.

Inhalerte enkeltdoser på opp til 6000 mikrog aklidiniumbromid har derimot blitt administrert til friske individer uten systemiske antikolinerge bivirkninger. Det ble heller ikke observert noen klinisk relevante bivirkninger etter 7 dager med to doser på opptil 800 mikrog aklidiniumbromid per dag hos friske personer.
Akutt forgiftning ved utilsiktet inntak av legemidlet aklidiniumbromid er lite sannsynlig grunnet den lave biotilgjengeligheten og den åndedrettsaktiverte doseringsmekanismen på Genuair-inhalatoren.

5.
FARMAKOLOGISKE EGENSKAPER
5.1 
Farmakodynamiske egenskaper
Farmakoterapeutisk gruppe: Midler ved obstruktiv lungesykdom, antikolinergika; ATC-kode: R03BB05.

Virkningsmekanisme
Aklidiniumbromid er en kompetitiv, selektiv muskarinreseptorantagonist (også kjent som et antikolinergikum), med lengre residenstid på M3-reseptorene enn M2-reseptorene. M3-reseptorene medierer sammentrekning av glatt muskulatur i luftveiene. Inhalert aklidiniumbromid virker lokalt i lungene og antagoniserer M3-reseptorene i glatt muskulatur i luftveiene og fører til bronkodilatasjon. Prekliniske in vitro- og in vivo-studier viste rask, doseavhengig og langvarig hemming av acetylkolinindusert bronkokonstriksjon grunnet aklidinium. Aklidiniumbromid brytes raskt ned i plasma, og nivået for systemiske antikolinerge bivirkninger er derfor lavt.
Farmakodynamiske effekter

Kliniske effektstudier viste at Eklira Genuair ga klinisk relevant forbedring av lungefunksjon (målt ved forsert ekspiratorisk volum i 1 sekund [FEV1]) i 12 timer etter administrasjon morgen og kveld, som var synlig innen 30 minutter fra første dose (økning fra baseline på 124-133 ml). Maksimal bronkodilatasjon ble oppnådd innen 1-3 timer etter dosering med gjennomsnittlige forbedringer av FEV1 fra baseline på 227-268 ml ved steady state.

Hjertets elektrofysiologi
Ingen effekter på QT-intervall (korrigert ved bruk av enten Fridericia- eller Bazett-metoden eller korrigert individuelt) ble observert da aklidiniumbromid (200 mikrog eller 800 mikrog) ble administrert én gang per dag i 3 dager til friske personer i en grundig QT-studie.

I tillegg ble ingen klinisk signifikante effekter av Eklira Genuair på hjerterytme observert ved 24-timers Holter-overvåkning etter 3 måneders behandling av 336 pasienter (hvorav 164 fikk Eklira Genuair 322 mikrog to ganger daglig).

Klinisk effekt og sikkerhet
Det kliniske fase III-utviklingsprogrammet for Eklira Genuair omfattet 269 pasienter behandlet med Eklira Genuair 322 mikrog to ganger daglig i én 6-måneders randomisert, placebokontrollert studie og 190 pasienter behandlet med Eklira Genuair 322 mikrog to ganger daglig i én 3-måneders randomisert, placebokontrollert studie. Effekten ble vurdert ved lungefunksjonsmålinger og symptomatiske mål slik som åndenød, sykdomsspesifikk helsestatus, bruk av nødmedisin og forekomst av forverringer. I de langvarige sikkerhetsstudiene ble Eklira Genuair forbundet med bronkodilaterende effekt ved administrering over en behandlingsperiode på 1 år.

Bronkodilatasjon
I den 6 måneder lange studien opplevde pasienter som fikk Eklira Genuair 322 mikrog to ganger daglig en klinisk betydelig forbedring av lungefunksjonen (målt med FEV1). Maksimal bronkodilaterende virkning var tydelig fra første dag, og ble opprettholdt over den 6 måneder lange behandlingsperioden. Etter 6 måneders behandling var gjennomsnittlig forbedring i FEV1 om morgenen før dosering (laveste nivå) sammenlignet med placebo på 128 ml (95 % CI = 85-170; p < 0,0001).

Lignende observasjoner ble gjort med Eklira Genuair i den 3 måneder lange studien.

Sykdomsspesifikk helsestatus og symptomatiske fordeler
Eklira Genuair førte til klinisk relevante forbedringer av åndenød (vurdert ved hjelp av Transition Dyspnoea Index [TDI]) og sykdomsspesifikk helsestatus (vurdert ved hjelp av St. George’s Respiratory Questionnaire [SGRQ]). Tabellen nedenfor viser symptomlindring oppnådd etter 6 måneders behandling med Eklira Genuair.

	Variabel
	Behandling
	Forbedring i forhold til placebo
	p-verdi

	
	Eklira Genuair
	Placebo
	
	

	TDI

	Prosentandel pasienter som oppnådde MCIDa 
	56,9
	45,5
	1,68 gangerc økning i sannsynlighet
	0,004

	Gjennomsnittlig endring fra baseline
	1,9
	0,9
	1,0 enhet
	< 0,001

	SGRQ

	Prosentandel pasienter som oppnådde MCIDb 
	57,3
	41,0
	1,87 gangerc økning i sannsynlighet
	< 0,001

	Gjennomsnittlig endring fra baseline
	-7,4
	-2,8
	-4,6 enheter
	< 0,0001

	a
Minste klinisk relevante forskjell (MCID) på minst 1 enhets endring i TDI.

b
MCID på minst - 4 enheters endring i SGRQ.

c
Oddsforhold, økning av sannsynligheten for å oppnå MCID sammenlignet med placebo.




Pasienter behandlet med Eklira Genuair trengte mindre legemidler enn pasienter behandlet med placebo (en nedgang på 0,95 doseringsutmålinger per dag ved 6 måneder [p = 0,005]). Eklira Genuair forbedret også daglige symptomer på KOLS (dyspné, hoste og spyttproduksjon) og symptomer om natten og tidlig på morgenen.

Analyse av samlet effekt i de 6 og 3 måneder lange placebokontrollerte studiene viste en statistisk signifikant nedgang i raten av moderate til alvorlige forverringer (behøvde behandling med antibiotika eller kortikosteroider eller resulterte i sykehusinnleggelse) med aklidinium 322 mikrog to ganger daglig mot placebo (rate pr 1000 pasienter pr år: 0,44 versus 0,31: p = 0,0149).

Langtids sikkerhets- og effektstudier opptil 3 år

Effekten av aklidiniumbromid på forekomsten av svært alvorlige kardiovaskulære hendelser (MACE) ble evaluert i en randomisert, dobbeltblindet, placebokontrollert, parallellgruppestudie med 3630 voksne pasienter mellom 40 og 91 år med moderat til svært alvorlig KOLS som ble behandlet i opptil 36 måneder. Av pasientene var 58,7 % menn og 90,7 % av kaukasisk opphav med en gjennomsnittlig postbronkodilator FEV1 på 47,9 % av forventet verdi og en gjennomsnittlig CAT (COPD Assessment Test) på 20,7. Alle pasientene hadde anamnese med kardiovaskulær eller cerebrovaskulær sykdom og/eller signifikante kardiovaskulære risikofaktorer. Av pasientene hadde 59,8 % hatt minst en KOLS-forverring i løpet av de siste 12 månedene siden screeningbesøket. Omtrent 48 % av de inkluderte pasientene hadde fra tidligere en anamnese med minst én dokumentert kardiovaskulær hendelse: cerebrovaskulær sykdom (13,1 %), koronararteriesykdom (35,4 %), perifer vaskulær sykdom eller historie med klaudikatio (13,6 %).

Studiedesignet var hendelsesdrevet og ble avsluttet så snart tilstrekkelig antall MACE-hendelser for den primære sikkerhetsanalysen ble observert. Pasientene avsluttet behandlingen hvis de opplevde en MACE-hendelse, og gikk over i oppfølgingsperioden mens studien pågikk. 70,7 % av pasientene fullførte studien i henhold til utprøvers vurdering. Median behandlingstid i Eklira Genuair- og placebogruppen var henholdsvis 1,1 og 1 år. Median tid i studien for Eklira Genuair- og placebogruppen var henholdsvis ca. 1,4 og 1,3 år.

Det primære sikkerhetsendepunktet var tid til første MACE-hendelse definert som alle typer av følgende avgjørende hendelser: kardiovaskulær død, ikke-fatalt hjerteinfarkt eller ikke-fatalt iskemisk slag. Andelen pasienter med minst én MACE-hendelse i aklidinium- og placebogruppen var henholdsvis 3,85 % og 4,23 %. Eklira Genuair økte ikke risikoen for MACE-hendelser hos pasienter med KOLS sammenlignet med placebo når den ble lagt til eksisterende bakgrunnsbehandling (hasardratio (HR) 0,89, 95 % KI: 0,64, 1,23). Konfidensintervallets øvre grense ekskluderte en forhåndsdefinert risikomargin på 1,8.

Hyppigheten av moderate eller alvorlige KOLS-forverringer per pasient per år i løpet av det første året med behandling ble evaluert som studiens primære effektendepunkt. Pasienter behandlet med Eklira Genuair viste en statistisk signifikant reduksjon på 22 % sammenlignet med placebo (relativ risiko [RR] 0,78, 95 % KI 0,68 til 0,89, p < 0,001). Eklira Genuair viste i tillegg en statistisk signifikant reduksjon på 35 % i hyppigheten av sykehusinnleggelser grunnet KOLS-forverringer under behandlingen det første året sammenlignet med placebo (RR 0,65, 95 % KI 0,48 til 0,89, p = 0,006).

Pasientgruppen som fikk Eklira Genuair viste en statistisk signifikant forlengelse av tiden til første moderate eller alvorlige forverring under behandling sammenlignet med placebogruppen. Pasienter i aklinidiumbromidgruppen hadde en 18 % relativ reduksjon i risiko for en forverring (HR 0,82, 95 % KI [0,73, 0,92], p < 0,001).

Anstrengelsestoleranse

I en 3-ukers crossover, randomisert, placebokontrollert klinisk studie viste Eklira Genuair en statistisk signifikant forbedring i utholdenhetstid med 58 sekunder (95 % KI = 9-108; p = 0,021; verdien før behandling: 486 sekunder) sammenlignet med placebo. Eklira Genuair reduserte statistisk signifikant lungehyperinflasjon i ro (funksjonell residualkapasitet [FRC] = 0,197 l [95 % KI = 0,321-0,072; p = 0,002]; residualvolum [RV] = 0,238 l [95 % KI = 0,396-0,079; p = 0,004]) og forbedret også den laveste verdien for inspiratorisk kapasitet (med 0,078 l; 95 % KI = 0,01-0,145; p = 0,025) og reduserte dyspné under trening (Borg-skala) (med 0,63 Borg-enheter; 95 % KI = 1,11-0,14; p = 0,012). 
Pediatrisk populasjon

Det europeiske legemiddelkontoret (the European Medicines Agency) har gitt unntak fra forpliktelsen til å presentere resultater fra studier med Eklira Genuair i alle undergrupper av den pediatriske populasjonen ved KOLS (se pkt. 4.2 for informasjon vedrørende pediatrisk bruk).
5.2
Farmakokinetiske egenskaper
Absorpsjon

Aklidiniumbromid absorberes raskt fra lungene og når maksimale plasmakonsentrasjoner innen 5 minutter etter inhalasjon hos friske personer, og normalt innen de første 15 minuttene hos KOLS-pasienter. Andelen av den inhalerte dosen som når det systemiske kretsløpet i form av uendret aklidinium er svært liten, mindre enn 5 %.

Maksimalkonsentrasjoner i plasma ved steady state oppnådd etter tørrpulverinhalasjon av 400 mikrog aklidiniumbromid hos KOLS-pasienter, var omtrent 224 pg/ml. Steady state plasmanivåer ble oppnådd innen sju dager med dosering to ganger daglig.
Distribusjon

Mengden av inhalert aklidiniumbromid i hele lungen via Genuair-inhalatoren var i gjennomsnitt 30 % av den oppmålte dosen.

Plasmaproteinbindingen av aklidiniumbromid fastslått in vitro tilsvarte mest sannsynlig proteinbindingen av metabolittene grunnet den raske hydrolysen av aklidiniumbromid i plasma; plasmaproteinbindingen var 87 % for karboksylsyremetabolitten og 15 % for alkoholmetabolitten. Plasmaproteinet som i størst grad binder aklidiniumbromid er albumin.

Biotransformasjon

Aklidiniumbromid hydrolyseres raskt og i stor grad til sine farmakologisk inaktive alkohol- og karboksylsyrederivater. Hydrolysen forekommer både kjemisk (ikke-enzymatisk) og enzymatisk ved esteraser, hvorav butyrylkolinesterase er den viktigste esterasen hos mennesker som er involvert i hydrolysen. Plasmanivået av syremetabolitten er omtrent 100 ganger høyere enn for alkoholmetabolitten og det uendrede virkestoffet etter inhalasjon.
Den lave absolutte biotilgjengeligheten av inhalert aklidiniumbromid (<5 %) skyldes at aklidiniumbromid gjennomgår en omfattende systemisk og presystemisk hydrolyse enten det avsettes i lungene eller svelges.

Biotransformasjon via CYP450-enzymer spiller en mindre rolle i total metabolsk clearance av aklidiniumbromid.
In vitro-studier har vist at aklidiniumbromid i terapeutisk dose eller dets metabolitter ikke hemmer eller induserer noen av cytokrom P450-enzymene (CYP450), og ikke hemmer esteraser (karboksylesterase, acetylkolinesterase og butyrylkolinesterase). In vitro-studier har vist at aklidiniumbromid eller metabolittene av aklidiniumbromid ikke er substrater eller hemmere av P-glykoprotein.
Eliminasjon

Etter at KOLS-pasienter inhalerte 400 mikrog aklidiniumbromid to ganger daglig, var den terminale halveringstiden og den effektive halveringstiden henholdsvis omtrent 14 timer og 10 timer.
Etter intravenøs administrasjon av 400 mikrog radiomerket aklidiniumbromid til friske personer ble omtrent 1 % av dosen skilt ut som uendret aklidiniumbromid i urinen. Opptil 65 % av dosen ble eliminert som metabolitter i urinen, og opptil 33 % som metabolitter i avføringen.

Etter inhalasjon av 200 mikrog og 400 mikrog aklidiniumbromid hos friske personer eller KOLS-pasienter var utskillelsen i urinen av uendret aklidinium svært liten, omtrent 0,1 % av den administrerte dosen, noe som indikerer at nyreclearance spiller en mindre rolle i total aklidiniumclearance fra plasma.

Linearitet/ikke-linearitet

Aklidiniumbromid fremviste kinetisk linearitet og en tidsuavhengig farmakokinetikk i det terapeutiske området.

Spesielle populasjoner

Eldre pasienter

Aklidiniumbromids farmakokinetiske egenskaper hos pasienter med moderat til alvorlig KOLS er omtrent de samme hos pasienter i alderen 40–59 år og pasienter i alderen ≥ 70 år. Dosejustering er derfor ikke nødvendig for eldre KOLS-pasienter.
Pasienter med nedsatt leverfunksjon

Ingen studier har blitt utført for pasienter med leversvikt. I og med at aklidiniumbromid hovedsakelig metaboliseres ved kjemisk og enzymatisk nedbrytning i plasma er det svært usannsynlig at nedsatt leverfunksjon vil endre den systemiske eksponeringen. Dosejustering er ikke nødvendig for KOLS-pasienter med nedsatt leverfunksjon.
Pasienter med nedsatt nyrefunksjon

Ingen signifikante farmakokinetiske forskjeller ble observert mellom personer med normal nyrefunksjon og personer med nedsatt nyrefunksjon. Dosejustering og ytterligere overvåkning er derfor ikke nødvendig for KOLS-pasienter med nedsatt nyrefunksjon.

Rase
Den systemiske eksponeringen for aklidiniumbromid etter gjentatte inhalasjoner er lik for japanske og kaukasiske pasienter.

Farmakokinetiske/farmakodynamiske forhold

Fordi aklidiniumbromid virker lokalt i lungene og brytes raskt ned i plasma er det ikke noe direkte forhold mellom farmakokinetikk og farmakodynamikk.

5.3
Prekliniske sikkerhetsdata
Prekliniske data indikerer ingen spesiell fare for mennesker basert på konvensjonelle studier av sikkerhetsfarmakologi, toksisitetstester ved gjentatt dosering, gentoksisitet, karsinogenitet og reproduksjons- og utviklingstoksisitet.

I prekliniske studier med hensyn til kardiovaskulære parametere (økt puls hos hunder), reproduksjonstoksisitet (føtotoksiske virkninger), og fertilitet (lett redusert befruktningsrate, antall gule legemer, og tap før og etter implantasjon) ble det bare observert effekter ved doser tilstrekkelig over den maksimale humane eksponering, noe som indikerer liten klinisk relevans.
Den lave toksisiteten som ble observert i prekliniske toksisitetsstudier har delvis grunnlag i rask metabolisme av aklidiniumbromid i plasma og mangelen på signifikant farmakologisk aktivitet hos hovedmetabolittene. Sikkerhetsmarginene for human systemisk eksponering med 400 mikrog to ganger daglig over nivåene for ingen observerte bivirkninger (NOAEL) var fra 7 til 73 ganger.
6.
FARMASØYTISKE OPPLYSNINGER
6.1
Hjelpestoffer
Laktosemonohydrat.

6.2
Uforlikeligheter
Ikke relevant.

6.3
Holdbarhet
3 år.

Brukes innen 90 dager etter at lommen åpnes.

6.4
Oppbevaringsbetingelser
Oppbevar inhalatoren inne i posen til administrasjonsperioden starter.

6.5 Emballasje (type og innhold)
Inhalatorenheten er et apparat i flere deler laget av polykarbonat, akrylonitril-butadien-styren, polyoksymetylen, polyester-butylen-tereftalat, polypropylen, polystyren og rustfritt stål. Den er hvit med innebygget doseindikator og grønn doseringsknapp. Munnstykket er dekket med en avtagbar grønn beskyttelseshette. Inhalatoren leveres i en pose av plast som er plassert i en pappeske.

Eske som inneholder 1 inhalator med 30 doser.

Eske som inneholder 1 inhalator med 60 doser.

Eske som inneholder 3 inhalatorer med 60 doser hver.

Ikke alle pakningsstørrelser vil nødvendigvis bli markedsført.

6.6
Spesielle forholdsregler for destruksjon og annen håndtering
Ikke anvendt legemiddel samt avfall bør destrueres i overensstemmelse med lokale krav.

Bruksanvisning
Komme i gang
Les denne bruksanvisningen før du begynner å bruke legemidlet.
Bli kjent med de ulike delene av Genuair‑inhalatoren din.

Figur A
Før bruk:
a) Før første gangs bruk, riv opp den forseglede posen og ta ut inhalatoren. Kast posen.
b) Ikke trykk på den grønne knappen før du er klar til å ta en dose.
c) Ta av beskyttelseshetten ved å trykke lett på pilene som er avmerket på hver side (figur B).

TRINN 1: Klargjør dosen din

1.1 Se inn i munnstykket og kontroller at det ikke er noe som blokkerer det (figur C).

1.2 Se på kontrollvinduet (skal være rødt, figur C).
[image: image3.jpg]





Figur C
1.3 Hold inhalatoren horisontalt med munnstykket mot deg og med den grønne knappen vendt rett opp (figur D).

Figur D
1.4 Trykk den grønne knappen helt ned for å klargjøre dosen din (figur E).


Når du trykker knappen helt ned, vil fargen i kontrollvinduet endres fra rød til grønn.


Sørg for at den grønne knappen er vendt rett opp. Ikke hold inhalatoren skrått.
1.5 Slipp den grønne knappen (figur F).
Sørg for å slippe den grønne knappen slik at inhalatoren fungerer riktig.

Figur E



Figur F
Stopp og Kontroller:
1.6 Sørg for at det fargede kontrollvinduet har endret farge til grønn (figur G).

Legemidlet er nå klart til inhalasjon.

Gå til "TRINN 2: Inhalasjon av legemidlet".

Figur G
Hva skal du gjøre hvis kontrollvinduet fremdeles er rødt etter du har trykket ned knappen (figur H).

Figur H
Dosen er ikke blitt klargjort. Gå tilbake til "TRINN 1: Klargjør dosen din" og gjenta trinn 1.1 til 1.6.
TRINN 2: Inhalasjon av legemidlet
Les gjennom trinn 2.1 til 2.7 før bruk. Ikke hold inhalatoren skrått.
2.1 Hold inhalatoren vekk fra munnen din, og pust helt ut. Aldri pust ut i inhalatoren (figur I).

Figur I
2.2 Hold hodet rett, legg munnstykket mellom leppene og lukk leppene godt rundt munnstykket (figur J).

Ikke hold den grønne knappen nede mens du inhalerer.

Figur J
2.3 Ta et kraftig og dypt åndedrag inn gjennom munnen. Fortsett å puste inn så lenge som mulig.

Du vil høre et "klikk" som indikerer at du inhalerer på riktig måte. Fortsett å puste inn så lenge som mulig etter at du hører dette "klikket". Noen pasienter hører kanskje ikke "klikket". Bruk kontrollvinduet for å sjekke om du har inhalert på riktig måte.
2.4 Ta inhalatoren ut av munnen.

2.5 Hold pusten så lenge som mulig.

2.6 Pust sakte ut, vekk fra inhalatoren.

Noen pasienter kan oppleve en kornete følelse i munnen, eller en svak søtlig eller bitter smak. Ikke ta en ekstra dose dersom du ikke smaker eller kjenner noe etter inhalasjonen.
Stopp og Kontroller:

2.7 Sjekk at kontrollvinduet nå er rødt (figur K). Dette betyr at du har inhalert dosen riktig.

Figur K
Hva gjør du hvis kontrollvinduet fortsatt er grønt etter inhalasjon (figur L).

Figur L
Dette betyr at du ikke har inhalert dosen riktig. Gå tilbake til "TRINN 2: Inhalasjon av legemidlet" og gjenta trinn 2.1 til 2.7.
Hvis kontrollvinduet fremdeles ikke endrer farge til rødt, kan du ha glemt å slippe opp den grønne knappen før du inhalerte eller du har kanskje ikke inhalert kraftig nok. Hvis dette skjer, prøv igjen. Sørg for å slippe den grønne knappen og å puste helt ut. Ta deretter et kraftig og dypt åndedrag gjennom munnstykket.
Rådfør deg med lege dersom kontrollvinduet fremdeles er grønt etter flere forsøk.
Sett beskyttelseshetten tilbake på munnstykket etter hver bruk (figur M). Dette forhindrer kontaminering av inhalatoren med støv eller andre fremmedlegemer. Du bør kaste inhalatoren hvis du mister beskyttelseshetten.

Tilleggsinformasjon
Hva bør du gjøre dersom du ved et uhell klargjør en dose?
Oppbevar inhalatoren med beskyttelseshetten på inntil du skal ta dosen din. Da fjerner du beskyttelseshetten og starter på trinn 1.6.

Hvordan fungerer doseindikatoren?

· Doseindikatoren viser det totale antallet doser som er igjen i inhalatoren (figur N).
· Ved første gangs bruk inneholder hver inhalator minst 60 doser, eller minst 30 doser, avhengig av pakningsstørrelsen.
· Hver gang du klargjør en dose ved å trykke på den grønne knappen, vil doseindikatoren bevege seg gradvis mot neste nummer (50, 40, 30, 20, 10 eller 0).
Når bør du gå til anskaffelse av en ny inhalator?

Du bør gå til anskaffelse av en ny inhalator:

· Dersom inhalatoren din ser ut til å være skadet eller du har mistet beskyttelseshetten, eller

· når et rødstripet bånd kommer til syne i doseindikatorvinduet, hvilket betyr at du nærmer deg siste dose (figur N), eller
· dersom inhalatoren din er tom (figur O).

Figur N

Hvordan vet du at inhalatoren din er tom?

Du har kommet til den siste dosen når den grønne knappen ikke går fullstendig tilbake til øvre stilling og blir låst i en mellomstilling (figur O). Selv om den grønne knappen er låst, kan du fremdeles inhalere den siste dosen. Etter det, kan ikke inhalatoren brukes igjen og du må begynne på en ny inhalator.

Hvordan bør du rengjøre inhalatoren?
ALDRI bruk vann til å rengjøre inhalatoren, da dette kan skade legemidlet.

Dersom du ønsker å rengjøre inhalatoren, tørk kun utsiden av munnstykket med en tørr serviett eller tørkepapir.

7.
INNEHAVER AV MARKEDSFØRINGSTILLATELSEN
Covis Pharma Europe B.V. 

Gustav Mahlerplein 2

1082MA Amsterdam

Nederland
8.
MARKEDSFØRINGSTILLATELSESNUMMER (NUMRE) 
EU/1/12/778/001

EU/1/12/778/002

EU/1/12/778/003

9.
DATO FOR FØRSTE MARKEDSFØRINGSTILLATELSE / SISTE FORNYELSE
Dato for første markedsføringstillatelse: 20 juli 2012

Dato for siste fornyelse: 20 april 2017

10.
OPPDATERINGSDATO
Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency) http://www.ema.europa.eu
VEDLEGG II

A.
TILVIRKER(E) ANSVARLIG FOR BATCH RELEASE

B.
VILKÅR ELLER RESTRIKSJONER VEDRØRENDE LEVERANSE OG BRUK

C.
ANDRE VILKÅR OG KRAV TIL MARKEDSFØRINGSTILLATELSEN 

D.
VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET
A.
TILVIRKER(E) ANSVARLIG FOR BATCH RELEASE

Navn og adresse til tilvirker(e) ansvarlig for batch release

Industrias Farmacéuticas Almirall, S.A.

Ctra. de Martorell 41-61
08740 Sant Andreu de la Barca 

Barcelona

Spania
B.
VILKÅR ELLER RESTRIKSJONER VEDRØRENDE LEVERANSE OG BRUK

Legemiddel underlagt reseptplikt.

C.
ANDRE VILKÅR OG KRAV TIL MARKEDSFØRINGSTILLATELSEN

· Periodiske sikkerhetsoppdateringsrapporter (PSUR-er)
Kravene for innsendelse av periodiske sikkerhetsoppdateringsrapporter (PSUR-er) for dette legemidlet er angitt i EURD-listen (European Union Reference Date list), som gjort rede for i Artikkel 107c(7) av direktiv 2001/83/EF og i enhver oppdatering av EURD-listen som publiseres på nettstedet til Det europeiske legemiddelkontoret (the European Medicines Agency).
D.
VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET
· Risikohåndteringsplan (RMP)
Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP skal sendes inn:
· på forespørsel fra Det europeiske legemiddelkontoret (the European Medicines Agency);
· når risikohåndteringssystemet er modifisert, spesielt som resultat av at det fremkommer ny informasjon som kan lede til en betydelig endring i nytte/risiko profilen eller som resultat av at en viktig milepel (legemiddelovervåkning eller risikominimering) er nådd.

VEDLEGG III
MERKING OG PAKNINGSVEDLEGG
A. MERKING

OPPLYSNINGER, SOM SKAL ANGIS PÅ YTRE EMBALLASJE 
Ytre eske
1.
LEGEMIDLETS NAVN
Eklira Genuair 322 mikrogram inhalasjonspulver
aklidinium (aklidiniumbromid)

2.
DEKLARASJON AV VIRKESTOFF(ER) 
Hver leverte dose inneholder 375 mikrogram aklidiniumbromid tilsvarende 322 mikrogram aklidinium.

3.
LISTE OVER HJELPESTOFFER
Inneholder også laktose
4.
LEGEMIDDELFORM OG INNHOLD (PAKNINGSSTØRRELSE)
1 inhalator med 30 doser
1 inhalator med 60 doser

3 inhalatorer med 60 doser hver
5.
ADMINISTRASJONSMÅTE OG -VEI(ER)
Les pakningsvedlegget før bruk.
Til inhalasjon.
6.
ADVARSEL OM AT LEGEMIDLET SKAL OPPBEVARES UTILGJENGELIG FOR BARN
Oppbevares utilgjengelig for barn.

7.
EVENTUELLE ANDRE SPESIELLE ADVARSLER
8.
UTLØPSDATO
EXP
Brukes innen 90 dager etter at posen er åpnet
9.
OPPBEVARINGSBETINGELSER
Oppbevar Genuair-inhalatoren inne i posen til administrasjonsperioden starter.
10.
EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL
11.
NAVN OG ADRESSE PÅ INNEHAVEREN AV MARKEDSFØRINGSTILLATELSEN
Covis Pharma Europe B.V. 

Gustav Mahlerplein 2

1082MA Amsterdam

Nederland
Covis (Covis logo)
12.
MARKEDSFØRINGSTILLATELSESNUMMER (NUMRE) 
EU/1/12/778/001
30 doser
EU/1/12/778/002
60 doser
EU/1/12/778/003
3 inhalatorer med 60 doser hver
13.
PRODUKSJONSNUMMER
Lot
14.
GENERELL KLASSIFIKASJON FOR UTLEVERING
15.
BRUKSANVISNING
16.
INFORMASJON PÅ BLINDESKRIFT
eklira genuair

17.
SIKKERHETSANORDNING (UNIK IDENTITET) – TODIMENSJONAL STREKKODE
Todimensjonal strekkode, inkludert unik identitet
18.
SIKKERHETSANORDNING (UNIK IDENTITET) – I ET FORMAT LESBART FOR MENNESKER 
PC
SN
NN
MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER
Inhalatoretikett 
1.
LEGEMIDLETS NAVN OG ADMINISTRASJONSVEI
Eklira Genuair 322 mikrog inhalasjonspulver
aklidinium (aklidiniumbromid)

Til inhalasjon

2.
ADMINISTRASJONSMÅTE
3.
UTLØPSDATO
EXP
Brukes innen 90 dager etter at posen åpnes.
4.
PRODUKSJONSNUMMER
Lot
5.
INNHOLD ANGITT ETTER VEKT, VOLUM ELLER ANTALL DOSER
30 doser
60 doser

6.
ANNET
Covis (Covis logo)
B. PAKNINGSVEDLEGG

Pakningsvedlegg: Informasjon til pasienten
Eklira Genuair 322 mikrogram inhalasjonspulver
aklidinium (aklidiniumbromid)
Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg.
· Ta vare på dette pakningsvedlegget. Du kan få behov for å lese det igjen.

· Spør lege, apotek eller sykepleier hvis du har flere spørsmål eller trenger mer informasjon.
· Dette legemidlet er skrevet ut kun til deg. Ikke gi det videre til andre. Det kan skade dem, selv om de har symptomer på sykdom som ligner dine.

· Kontakt lege, apotek eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:
1.
Hva Eklira Genuair er, og hva det brukes mot

2.
Hva du må vite før du bruker Eklira Genuair

3.
Hvordan du bruker Eklira Genuair

4.
Mulige bivirkninger

5. Hvordan du oppbevarer Eklira Genuair

6. Innholdet i pakningen og ytterligere informasjon


Bruksanvisning

1. Hva Eklira Genuair er og hva det brukes mot
Hva Eklira Genuair er
Virkestoffet i Eklira Genuair er aklidiniumbromid, som tilhører en gruppe legemidler kalt bronkodilatatorer. Bronkodilatatorer avspenner luftveiene og bidrar til å holde luftveiene (bronkiolene) åpne. Eklira Genuair er en tørrpulverinhalator som bruker pusten din til å føre legemidlet direkte ned i lungene dine. Dette gjør det enklere å puste for pasienter med kronisk obstruktiv lungesykdom (KOLS).

Hva Eklira Genuair brukes mot

Eklira Genuair brukes for å åpne luftveiene og lindre symptomer på KOLS, en alvorlig og kronisk lungesykdom som kjennetegnes ved pustebesvær. Regelmessig bruk av Eklira Genuair kan hjelpe deg når du har vedvarende kortpustethet knyttet til sykdommen din,  hjelpe deg med å redusere sykdommens effekt på hverdagen din og redusere antall oppblussinger av sykdommen (forverring av KOLS-symptomer over flere dager).
2. Hva du må vite før du bruker Eklira Genuair
Bruk ikke Eklira Genuair
· dersom du er allergisk overfor aklidiniumbromid eller noen av de andre innholdsstoffene i dette legemidlet (listet opp i avsnitt 6). 

Advarsler og forsiktighetsregler
Snakk med lege, apotek eller sykepleier før du bruker Eklira Genuair. 

· dersom du har hjerteproblemer.

· dersom du ser lysringer rundt lamper eller fargede bilder (glaukom).

· dersom du har forstørret prostata, problemer med å urinere eller en blokkering i urinblæren.

Eklira Genuair brukes som vedlikeholdsbehandling og skal ikke brukes til å behandle et plutselig anfall av kortpustethet eller tung pust. Dersom dine symptomer på KOLS (åndenød, hvesing, hosting) ikke blir bedre eller blir verre, bør du ta kontakt med legen din så snart som mulig.
Munntørrhet, som har blitt observert ved bruk av medikamenter som Eklira Genuair, kan ved langtidsbruk føre til karies. Vær derfor påpasselig med munnhygienen.

Avbryt bruken av Eklira Genuair og oppsøk medisinsk hjelp øyeblikkelig:

· dersom du opplever tilstramming i brystet, hoste, tung pust eller åndenød umiddelbart etter å ha brukt legemidlet. Dette kan være tegn på en tilstand kalt bronkospasme.

Barn og ungdom
Eklira Genuair skal ikke brukes til barn eller ungdom under 18 år.

Andre legemidler og Eklira Genuair
Snakk med lege eller apotek dersom du bruker, nylig har brukt eller planlegger å bruke andre legemidler.

Informer legen dersom du har tatt eller tar lignende legemidler for pusteproblemer, slik som legemidler som inneholder tiotropium eller ipratropium. Rådfør deg med lege eller apotek dersom du er usikker. Bruk av Eklira Genuair sammen med disse legemidlene anbefales ikke.

Graviditet og amming
Snakk med lege eller apotek før du tar dette legemidlet dersom du er gravid eller ammer, tror at du kan være gravid eller planlegger å bli gravid. Du skal ikke bruke Eklira Genuair dersom du er gravid eller ammer med mindre legen gir beskjed om det.

Kjøring og bruk av maskiner
Eklira Genuair kan ha en liten påvirkning på evnen til å kjøre bil og bruke maskiner. Denne medisinen kan gi hodepine, svimmelhet eller tåkesyn. Dersom du rammes av noen av disse bivirkningene, må du ikke kjøre eller bruke maskiner før hodepinen har gitt seg, svimmelhetsfølelsen har forsvunnet og synet ditt har normalisert seg.
Eklira Genuair inneholder laktose

Hvis du har blitt fortalt av legen din at du har intoleranse mot visse sukkertyper, bør du kontakte legen din før du begynner å ta dette legemidlet. 

3. Hvordan du bruker Eklira Genuair
Bruk alltid dette legemidlet nøyaktig slik legen din eller apoteket har fortalt deg. Kontakt lege eller apotek hvis du er usikker.

Den anbefalte dosen er én inhalasjon to ganger daglig morgen og kveld.

Effekten av Eklira Genuair varer i 12 timer, derfor skal du forsøke å bruke Eklira Genuair-inhalatoren på samme tidspunkt hver morgen og kveld. Dette sørger for at det alltid er tilstrekkelig med legemiddel i kroppen din til at det blir lettere å puste hele dagen og natten. Det vil også hjelpe deg med å huske å ta det.
Den anbefalte dosen kan brukes for eldre pasienter og for pasienter med nyre- eller leverproblemer. Ingen dosejusteringer er nødvendig.

KOLS er en kronisk sykdom. Det anbefales derfor at Eklira Genuair brukes hver dag, to ganger daglig, og ikke bare når det oppstår pusteproblemer eller KOLS-symptomer.

Administrasjonsmåte

Dette legemidlet er til inhalasjon.
Se Bruksanvisning for instrukser om hvordan du bruker Genuair-inhalatoren. Dersom du er usikker på hvordan du bruker Eklira Genuair, ta kontakt med lege eller apotek. 

Du kan bruke Eklira Genuair når som helst før eller etter mat eller drikke.
Dersom du tar for mye av Eklira Genuair
Dersom du tror du har tatt for mye av Eklira Genuair, skal du ta kontakt med lege eller apotek.
Dersom du har glemt å ta Eklira Genuair
Dersom du har glemt å ta en dose med Eklira Genuair, skal du inhalere dosen så snart du husker det. Dersom det snart er på tide å ta neste dose, skal du hoppe over den glemte dosen. 

Du skal ikke ta dobbel dose som erstatning for en glemt dose. 

Dersom du avbryter behandling med Eklira Genuair
Dette legemidlet er til langtidsbruk. Dersom du ønsker å avbryte behandlingen, skal du først snakke med legen, da symptomene dine kan forverre seg.

Spør lege, apotek eller sykepleier dersom du har noen spørsmål om bruken av dette legemidlet.

4.
Mulige bivirkninger
Som alle legemidler kan dette legemidlet forårsake bivirkninger, men ikke alle får det.

Allergiske reaksjoner oppstår sjelden (kan ramme opptil 1 av 1000 personer). Slutt å bruke medisinen og kontakt legen din umiddelbart hvis du opplever hevelse i ansiktet, svelget, leppene eller tungen (med eller uten vanskeligheter med å puste eller svelge), svimmelhet eller besvimelse, raskere puls eller hvis du får svært kløende hevelser i huden (elveblest) siden dette kan være symptomer på en allergisk reaksjon.

Følgende bivirkninger kan forekomme ved bruk av Eklira Genuair:
Vanlige: kan ramme opptil 1 av 10 personer
· hodepine
· bihulebetennelse (sinusitt) 

· forkjølelse (nasofaryngitt)

· hoste

· diaré

· kvalme

Mindre vanlige: kan ramme opptil 1 av 100 personer

· svimmelhet
· munntørrhet
· munnbetennelse (stomatitt)

· heshet (dysfoni)

· raskere hjerterytme (takykardi)

· følelse av hjertebank (palpitasjoner)

· unormal eller uregelmessig hjerterytme (hjertearytmier)

· vansker med å urinere (urinretensjon)

· tåkesyn

· utslett

· hudkløe

Melding av bivirkninger
Kontakt lege, apotek eller sykepleier dersom du opplever bivirkninger. Dette gjelder også bivirkninger som ikke er nevnt i pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet.

5.
Hvordan du oppbevarer Eklira Genuair
Oppbevares utilgjengelig for barn.

Bruk ikke dette legemidlet etter utløpsdatoen som er angitt på inhalatoretiketten og esken etter "EXP". Utløpsdatoen er den siste dagen i den angitte måneden.

Oppbevar inhalatoren inne i posen til administrasjonsperioden starter.
Brukes innen 90 dager etter at posen åpnes. 
Bruk ikke dette legemidlet hvis du oppdager at forpakningen er skadet eller ser ut til å ha blitt forsøkt åpnet.

Etter at du har tatt siste dose, skal inhalatoren kastes. Legemidler skal ikke kastes i avløpsvann eller sammen med husholdningsavfall. Spør på apoteket hvordan du skal kaste legemidler som du ikke lenger bruker. Disse tiltakene bidrar til å beskytte miljøet. 

6.
Innholdet i pakningen og ytterligere informasjon 
Sammensetning av Eklira Genuair

· Virkestoffet er aklidiniumbromid. Hver leverte dose inneholder 375 mikrogram aklidiniumbromid tilsvarende 322 mikrogram aklidinium. 
· Andre innholdsstoffer er laktosemonohydrat (se avsnitt 2 «Eklira Genuair inneholder laktose»).

Hvordan Eklira Genuair ser ut og innholdet i pakningen

Eklira Genuair er et hvitt eller nesten hvitt pulver. 

Genuair-inhalatoren er hvit med innebygget doseindikator og grønn doseringsknapp. Munnstykket er dekket av en avtagbar, grønn beskyttelseshette. Den leveres i en plastpose.

Tilgjengelige pakningsstørrelser:

Eske som inneholder 1 inhalator med 30 doser.

Eske som inneholder 1 inhalator med 60 doser.

Eske som inneholder 3 inhalatorer med 60 doser hver.

Ikke alle pakningsstørrelser vil nødvendigvis bli markedsført.
Innehaver av markedsføringstillatelsen
Covis Pharma Europe B.V. 

Gustav Mahlerplein 2

1082MA Amsterdam

Nederland
Tilvirker
Industrias Farmacéuticas Almirall, S.A.

Ctra. de Martorell 41-61
08740 Sant Andreu de la Barca, Barcelona

Spania

Ta kontakt med den lokale representanten for innehaveren av markedsføringstillatelsen for ytterligere informasjon om dette legemidlet:

	België/Belgique/Belgien
Covis Pharma Europe B.V.

Tel: 80013067
	Lietuva
Covis Pharma Europe B.V.

Tel: 880000890



	България

Covis Pharma Europe B.V.
Tel: 008002100654

	Luxembourg/Luxemburg
Covis Pharma Europe B.V.

Tel: 80024119

	Česká republika
Covis Pharma Europe B.V.
Tel: 800144474

	Magyarország

Covis Pharma Europe B.V.

Tel.: 0680021540

	Danmark
Zentiva Denmark ApS

Tlf.: +45 787 68 400
	Malta

Covis Pharma Europe B.V.

Tel: 80065149



	Deutschland
Zentiva Pharma GmbH 

Tel: +49 (0) 800 53 53 010 


	Nederland
Covis Pharma Europe B.V.
Tel: 08000270008 



	Eesti

Covis Pharma Europe B.V 

Tel: 8000100776
	Norge
Zentiva Denmark ApS

Tlf: +45 787 68 400


	Ελλάδα
Specialty Therapeutics IKE
Τηλ: +30 213 02 33 913


	Österreich
Covis Pharma Europe B.V.
Tel: 0800006573


	España

Zentiva Spain S.L.U.

Tel: +34 671 365 828 
	Polska
Covis Pharma Europe B.V.
Tel.: 0800919353


	France

Zentiva France

Tél: +33 (0) 800 089 219 
	Portugal
Zentiva Portugal, Lda

Tel: +351210601360



	Hrvatska
Covis Pharma Europe B.V.
Tel: 08004300
	România

Covis Pharma Europe B.V.
Tel: 0800410175




	Ireland
A. Menarini Pharmaceuticals Ireland Ltd 
Tel: +353 1 284 6744

	Slovenija
Covis Pharma Europe B.V.
Tel: 080083003


	Ísland

Zentiva Denmark ApS

Sími: +354 539 5025
	Slovenská republika

Covis Pharma Europe B.V.
Tel: 0800008203


	Italia
Covis Pharma Europe B.V.
Tel: 800168094

	Suomi/Finland
Zentiva Denmark ApS

Puh/Tel: +358 942 598 648 

	Κύπρος
Specialty Therapeutics IKE
Τηλ: +30 213 02 33 913


	Sverige

Zentiva Denmark ApS

Tel: +46 840 838 822 

	Latvija

Covis Pharma Europe B.V.
Tel: 80005962

	




Dette pakningsvedlegget ble sist oppdatert {måned ÅÅÅÅ}.
Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): http://www.ema.europa.eu.
Bruksanvisning
Dette avsnittet inneholder informasjon om hvordan du bruker Genuair-inhalatoren. Det er viktig at du leser denne informasjonen, da Genuair inhalatoren kan fungere ulikt sammenlignet med andre inhalatorer du har brukt tidligere. Rådfør deg med lege, apotek eller sykepleier dersom du har noen spørsmål om hvordan du bruker inhalatoren.
Bruksanvisningen er inndelt i følgende avsnitt:

· Komme i gang
· Trinn 1: Klargjør dosen din

· Trinn 2: Inhalasjon av legemidlet

· Tilleggsinformasjon

Komme i gang
Les denne bruksanvisningen før du begynner å bruke legemidlet.
Bli kjent med de ulike delene av Genuair-inhalatoren.

Figur A
Før bruk:
a) Før første gangs bruk, riv opp den forseglede posen og ta ut inhalatoren. Kast posen.

b) Ikke trykk på den grønne knappen før du er klar til å ta en dose.
c) Ta av beskyttelseshetten ved å trykke lett på pilene som er avmerket på hver side (figur B).

Figur B
TRINN 1: Klargjør dosen din

1.1 Se inn i munnstykket og kontroller at det ikke er noe som blokkerer det (figur C).

1.2 Se på kontrollvinduet (skal være rødt, figur C).

Figur C
1.3 Hold inhalatoren horisontalt med munnstykket mot deg og med den grønne knappen vendt rett opp (figur D).

Figur D
1.4 Trykk den grønne knappen helt ned for å klargjøre dosen din (figur E).

Når du trykker den grønne knappen helt ned, vil fargen i kontrollvinduet endres fra rød til grønn.

Sørg for at den grønne knappen er vendt rett opp. Ikke hold inhalatoren skrått.
1.5 Slipp den grønne knappen (figur F).

Sørg for å slippe knappen slik at inhalatoren fungerer riktig.

Figur E



Figur F

Stopp og Kontroller:
1.6 Sørg for at det fargede kontrollvinduet har endret farge til grønn (figur G).

Legemidlet er nå klart til inhalasjon.

Gå til "TRINN 2: Inhalasjon av legemidlet".

Figur G
Hva skal du gjøre hvis kontrollvinduet fremdeles er rødt etter at du har trykket ned knappen (figur H).

Figur H

Dosen er ikke blitt klargjort. Gå tilbake til "TRINN 1: Klargjør dosen din" og gjenta trinn 1.1 til 1.6.
TRINN 2: Inhalasjon av legemidlet
Les gjennom trinn 2.1 til 2.7 før bruk. Ikke hold inhalatoren skrått.
2.1 Hold inhalatoren vekk fra munnen din, og pust helt ut. Aldri pust ut i inhalatoren (figur I).

Figur I

2.2 Hold hodet rett, legg munnstykket mellom leppene og lukk leppene godt rundt munnstykket (figur J).

Ikke hold den grønne knappen nede mens du inhalerer.

Figur J

2.3 Ta et kraftig og dypt åndedrag inn gjennom munnen. Fortsett å puste inn så lenge som mulig.

Du vil høre et "klikk" som indikerer at du inhalerer på riktig måte. Fortsett å puste inn så lenge som mulig etter at du hører dette "klikket". Noen pasienter hører kanskje ikke "klikket". Bruk kontrollvinduet for å sjekke om du har inhalert på riktig måte.
2.4 Ta inhalatoren ut av munnen.

2.5 Hold pusten så lenge som mulig.

2.6 Pust sakte ut, vekk fra inhalatoren.

Noen pasienter kan oppleve en kornete følelse i munnen, eller en svak søtlig eller bitter smak. Ikke ta en ekstra dose dersom du ikke smaker eller kjenner noe etter inhalasjonen.
Stopp og Kontroller:

2.7 Sjekk at kontrollvinduet nå er rødt (figur K). Dette betyr at du har inhalert dosen riktig.

Figur K

Hva gjør du hvis kontrollvinduet fortsatt er grønt etter inhalasjon (figur L).

Figur L
Dette betyr at du ikke har inhalert dosen på riktig. Gå tilbake til "TRINN 2: Inhalasjon av legemidlet" og gjenta trinn 2.1 til 2.7.

Hvis kontrollvinduet fremdeles ikke endrer farge til rødt, kan du ha glemt å slippe opp den grønne knappen før du inhalerte eller du har kanskje ikke inhalert kraftig nok. Hvis dette skjer, prøv igjen. Sørg for å slippe den grønne knappen og å puste helt ut. Ta deretter et kraftig og dypt åndedrag gjennom munnstykket.

Rådfør deg med lege dersom kontrollvinduet fremdeles er grønt etter flere forsøk.
Sett beskyttelseshetten tilbake på munnstykket etter hver gangs bruk (figur M). Dette forhindrer kontaminering av inhalatoren med støv eller andre fremmedlegemer. Du bør kaste inhalatoren hvis du mister beskyttelseshetten.

Tilleggsinformasjon
Hva bør du gjøre dersom du ved et uhell klargjør en dose?
Oppbevar inhalatoren med beskyttelseshetten på inntil du skal ta dosen din. Da fjerner du beskyttelseshetten og starter på trinn 1.6.

Hvordan fungerer doseindikatoren?

· Doseindikatoren viser det totale antallet doser som er igjen i inhalatoren (figur N).
· Ved første gangs bruk inneholder hver inhalator minst 60 doser, eller minst 30 doser, avhengig av pakningsstørrelsen.

· Hver gang du klargjør en dose ved å trykke på den grønne knappen, vil doseindikatoren bevege seg gradvis mot neste nummer (50, 40, 30, 20, 10 eller 0).

Når bør du gå til anskaffelse av en ny inhalator?

Du bør gå til anskaffelse av en ny inhalator:

· Dersom inhalatoren din ser ut til å være skadet eller du har mistet beskyttelseshetten, eller

· når et rødstripet bånd kommer til syne i doseindikatorvinduet, hvilket betyr at du nærmer deg siste dose (figur N), eller

· dersom inhalatoren din er tom (figur O).

Figur N

Hvordan vet du at inhalatoren din er tom?

Du har kommet til den siste dosen når den grønne knappen ikke går fullstendig tilbake til øvre stilling og blir låst i en mellomstilling (figur O). Selv om den grønne knappen er låst, kan du fremdeles inhalere den siste dosen. Etter det, kan ikke inhalatoren brukes igjen og du må begynne på en ny inhalator.

Hvordan bør du rengjøre inhalatoren?
ALDRI bruk vann til å rengjøre inhalatoren, da dette kan skade legemidlet.

Dersom du ønsker å rengjøre inhalatoren, tørk kun utsiden av munnstykket med en tørr serviett eller tørkepapir.

Dette dokumentet er den godkjente produktinformasjonen for Eklira Genuair. Endringer siden forrige prosedyre som påvirker produktinformasjonen (EMEA/H/C/PSR/S/0047) er uthevet.





Mer informasjon finnes på nettstedet til Det europeiske legemiddelkontoret: https://www.ema.europa.eu/en/medicines/human/EPAR/eklira-genuair

